Diari Oficial de la Generalitat Valenciana


Sumari del DOGV 2555, del 20-07-1995 (1995/835529)

ORDRE d'11 de maig de 1995, de la Conselleria d'Educació i Ciència, per la qual es desestima la sol·licitud d'autorització definitiva per a l'obertura i funcionament del centre Juan XXIII, d'Alacant.
-------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1995/05/11/(4)/dof/vci/html**

### Dades del document

Número de DOGV
:   2555

Data del DOGV
:   20-07-1995

Secció del DOGV
:   DISPOSICIONS GENERALS

Número del document
:   1995/835529


Data del document
:   11-05-1995

Organisme emissor
:   Conselleria de Educació i Ciència

Tipus de document
:   Ordre

ORDRE d'11 de maig de 1995, de la Conselleria d'Educació i Ciència, per la qual es desestima la sol·licitud d'autorització definitiva per a l'obertura i funcionament del centre Juan XXIII, d'Alacant.   
L'expedient l'ha iniciat la societat Colegio Juan XXIII, SL, amb la sol·licitud de l'autorització definitiva, concert per als nivells obligatoris i posada en funcionament d'un centre d'ensenyament amb la següent composició: 3 unitats d'Educació Infantil, 5 d'Educació Primària, 6 de EGB i 3 de BUP.  
Les instal·lacions proposades pel sol·licitant i la plantilla de professorat han sigut afectats a l'autorització de funcionament d'un centre d'idèntiques característiques atorgada a Profesores Reunidos de EnseÑanza, SL, amb la denominació Juan XXIII i número de codi 34724536.  
La Direcció General de Centres Docents ha obert d'ofici l'expedient de revocació de l'autorització al titular d'aquest centre, ja que ha perdut la possibilitat d'ús de les instal·lacions que serviren de base per a aquella autorització, mitjançant la interlocutòria del Jutjat de la Sala Social número 2 d'Alacant, de 14 de juliol de 1994, que va adjudicar l'immoble afectat a l'autorització d'ensenyaments a la immobiliària Plaza La ViÑa SL, la qual ha pres possessió davant del mateix Jutjat el 17 de novembre de 1994.  
En l'expedient d'autorització, mitjançant contracte d'arrendament subscrit el mes d'octubre de 1994 entre la immobiliària Plaza La ViÑa SL i l'entitat Colegio Juan XXIII SL, aquesta té per acreditada la possibilitat de l'ús dels locals destinats als ensenyaments esmentats més amunt.  
Els dies 21, 22 i 23 de novembre i 6 de desembre de 1994, l'entitat Colegio Juan XXIII SL va subscriure contractes de treball amb el professorat del centre Juan XXIII a fi que continuara impartint els ensenyaments en les mateixes condicions anteriors al moment en què es va produir la pèrdua de l'autorització per part de Profesores Reunidos de EnseÑanza, SL.  
Atés que d'acord amb el que s'ha exposat en els apartats anteriors, l'entitat mercantil Juan XXIII SL disposa d'instal·lacions i de professorat, requisits ambdós previstos en l'article 14.2 de la LODE com a requisits mínims, a pesar que les instal·lacions no compleixen les normes que desplega l'esmentat article de la LODE.  
Atés que d'acord amb el que estableix l'apartat 6 de l'article 27 de la Constitució espanyola es reconeix a les persones físíques i jurídiques la llibertat de creació de centres docents dins del respecte als principis constitucionals, cosa que implica que l'autorització d'obertura i funcionament d'un centre és un dret reconegut a la persona i no a la resta de requisits necessaris per a obtenir-la i mantenir-la.  
Atés que no s'hi ha donat el supòsit de traspàs dels drets de titularitat del centre que haguera permés la modificació que possibilitara que la societat Colegio Juan XXIII continuara les activitats docents del centre i se subrogara en tots els drets i obligacions del fins ara titular que figura en el registre.  
Vist que, com a conseqüència, el nou titular ha de seguir els tràmits legals per a aconseguir l'autorització d'obertura i funcionament del centre, a fi d'adaptar-lo als requisits establits en la nova ordenació educativa vigents actualment.  
Vist que l'entitat que té dret d'ús de l'immoble on es presta el servei educatiu ha manifestat, mitjançant document públic, la seua disposició a acceptar els drets i obligacions que podien correspondre a l'anterior titular davant de l'administració educativa.  
Atés que raons imperioses d'escolarització de l'alumnat de tots els nivells, matriculat al centre, aconsellen mantenir les activitats docents sense interrupció durant el període necessari perquè, una vegada revocada l'autorització a Profesores Reunidos de EnseÑanza SL, l'entitat sol·licitant puga obtenir l'autorització demanada.  
Atés que qualsevol nova autorització, com ara aquesta, ha de tramitar-se d'acord amb el que estableix el Reial Decret 332/1992, sobre autoritzacions de centres docents privats per a impartir ensenyaments de règim general no universitaris i el Reial Decret 1.004/1991, de 14 de juny, pel qual s'estableixen els requisits mínims per a impartir ensenyaments de règim general no universitaris, cosa que significa que, una vegada analitzats els documents aportats per la nova titularitat, cal fer obres d'adaptació que no poden portar a cap en el període que va des de l'adopció de la resolució que escaiguera fins a la finalització del present curs escolar.   
Atés que els efectes econòmics del concert educatiu només es poden generalitzar, si s'escau, a partir de l'1 de gener de 1995, ja que la sol·licitud de pagament delegat no ha pogut cursar-se fins a no tenir contractada la totalitat del professorat.  
Atés que no ha variat la plantilla de professorat del centre ni les condicions econòmiques o de treball d'aquest.  
Vistos els informes inclosos en l'expedient.  
Vista la Llei Orgànica 8/1985, de 3 de juliol, reguladora del Dret a l'Educació; la Llei Orgànica 1/1990, de 3 d'octubre, d'Ordenació General del Sistema Educatiu i el Reial Decret 332/1991, de 3 d'abril, sobre autoritzacions de centres docents privats, per a impartir ensenyaments de règim general universitaris.  
Fent ús de les atribucions que em confereix l'article 35 de la Llei de Govern valencià,  
ORDENE  
Primer  
Desestimar a la societat mercantil Colegio Juan XXIII SL la sol·licitud d'autorització definitiva per a l'obertura i funcionament d'un centre docent d'Educació Infantil, Primària i de Batxillerat Unificat Polivalent, per no complir el centre els requisits mínims vigents per als ensenyaments d'Educació Infantil (segon cicle), Primària i Batxillerat.  
DISPOSICIó TRANSITòRIA PRIMERA  
No obstant això, i a fi de protegir l'alumnat matriculat en tots els nivells que s'imparteixen ininterrompudament al centre Juan XXIII, s'autoritza provisionalment la continuïtat en el funcionament del centre per compte de l'entitat Colegio Juan XXIII SL fins a l'acabament del curs 1995/96.  
DISPOSICIó TRANSITòRIA SEGONA  
Així mateix, s'aprova el manteniment del règim de concerts per al centre mitjançant la subscripció d'un nou document de concert amb l'entitat Colegio Juan XXIII SL, la vigència del qual serà des de l'1 de gener de 1995 fins al 31 d'agost de 1996.  
A aquest efecte, el director territorial d'Alacant notificarà a la persona interessada el dia i l'hora en què haja de subscriure el document administratiu de formalització del concert educatiu. En cas que, sense causa justificada, no ho faça en la data establerta, hi perdrà el dret.  
DISPOSICIó ADDICIONAL  
La present autorització donarà lloc a la corresponent inscripció en el Registre de Centres Docents de la Comunitat Valenciana.  
Contra aquesta ordre, que posa fi a la via administrativa, pot interposar-s'hi un recurs contenciós administratiu davant del Tribunal Superior de Justícia de la Comunitat Valenciana en el termini de dos mesos comptadors a partir de la publicació d'aquesta ordre en el Diari Oficial de la Generalitat Valenciana. La interposició del recurs escaurà després de la comunicació prèvia al conseller d'Educació i Ciència, segons el que estableix l'article 110.3 de la Llei 30/1992.  
València, 11 de maig de 1995  
El conseller d'Educació i Ciència,  
JOAN ROMERO I GONZáLEZ


Còpia Permalink ELI